Nemzetközi tevékenysége mellett a hazai sportéletben is szerepet vállalt. 1951-ben a Budapesti Honvéd kajak-kenu szakosztályának a vezetője volt. 1971 és 1981 között a KSI igazgatójaként, 1974 és 1981 között az MKKSZ elnökeként dolgozott. 1981 és 1987 között az FTC kajak-kenu szakosztályának a tanácsadója volt. 1976-ban a Testnevelési Főiskolán kajak-kenu szakedzői diplomát szerzett. A Budapesten rendezett 1965. évi nyári universiade és az 1966-os atlétikai Európa-bajnokság szervező bizottságainak a főtitkára volt.